Cuneiform Tablet ICK 2 141 (Ka 984)
Cuneiform tablet, dated to the Old Assyrian Period (ca. 1950-1850 BC).
Genre: legal challenge
Transliteration:
lá-qé-pu-um a-na tù-ur-a-šur iṣ-ba-at-ni-a-tí-ma lá-qé-pu-um tù-ur-a-šur a ša qá-ta-tim i-dí-in um-ma lá-qé-pu-ma a-na be-el qá-ta-tí-šu-ma a-wi-li u₄-ra-am tù-ta-ra-am šu-ma lá tù-ta-e-ra-am 44 ma-na KÙ.BABBAR ša en-um-a-šur a-bu-šu a-na lá-qé-pì-im a-bu-ú a-bi-i-a ḫa-bu-lu ta-ša-qá-lam um-ma tù-ur-a-šur-ma ša ni-iš a-lim{ki} kà-i-lá a-wa-tí a kà-ri-im bi₄-lá kà-ru-um-ma dí-nam i-dí-nam-ma a-na ITU.6.KAM a kà-ni-iš a-ṣé-er ṭup-pì-i-a a-lá-ak-ma i re-iš ṭup-pì-i-a a-pá-al-kà DUMU me-tim a-na-ku a-ta a-na-kam-ma zi-ki tù-kà-al-ma ú-mu-ú-a i-ma-lu-ú a-ma kà-i-lá ki-ma dí-in kà-ri-im lá i-mu-ú-ma zi-ki ú-kà-lu ú a-na ša qá-ta-tim i-ta-na-dí-ni-ni a-na a-wa-tim a-ni-a-tim kà-ru-um tur₄-ḫu-mì-it i-dí-ni-a-tí-ma IGI GÍR ša a-šur ší-bu-tí-ni ni-dí-in IGI ṣí-li-li-bi₄-im DUMU ma-num-ki-a-šur IGI a-bu-ša-lim DUMU a-bu-um-DINGIR